Visit Site
Recommended byColombia
ఆంధ్రప్రదేశ్ ప్రభుత్వం రియల్‌టైమ్ గవర్నెన్స్ విధానంలో ప్రజలకు వివిధ రకాల సేవలను అందిస్తోందని తెలిపారు. భూసార పరీక్షలు, రిజర్వాయర్లలో నీటి మట్టం, భూగర్భ జలల స్థాయి, వాతావరణ సమాచారం వంటి సేవలను రియల్‌టైమ్ గవర్నెన్స్ రూపంలో ప్రజలకు అందిస్తున్నామని పేర్కొన్నారు. దీనికి సంబంధించి ప్రజల సమస్యలను ఎప్పటికప్పుడు పరిష్కరించేందకు కాల్ సెంటర్ కూడా ఏర్పాటు చేశామని పేర్కొన్నారు. రాష్ట్ర ప్రభుత్వం భూ రికార్డులను డిజిటలైజ్ చేస్తోందని, భూముల వివరాలు ట్యాపరింగ్ కాకుండా బ్లాక్‌చైన్ టెక్నాలజీని వినియోగించామని తెలిపారు. ఈ-ప్రగతి ద్వారా సర్టిఫికేట్ల జారీని సురళతరం చేశామన్నారు.
తర్వాత నారా లోకేశ్ విప్రో స్ట్రాటజీ ఆఫీసర్, నాస్కామ్ ఎగ్జిక్యూటివ్ కౌన్సిల్ చైర్మన్ రిషద్ ప్రేమ్‌జీతో సమావేశమయ్యారు. కొత్త ఆవిష్కరణలు, టెక్నాలజీలో వస్తున్న మార్పుల గురించి చర్చించారు. యువతకు ఉపాధి అందించడంతో స్కిల్ డెవలప్‌మెంట్ ప్రోగ్రామ్ కీలక భూమిక పోషిస్తోందని తెలిపారు. అటుపైన లోకేశ్ డెలాయిట్ గ్రూప్‌తో భేటీ అయ్యారు. 2029 నాటికి దేశంలోనే ఆంధ్రప్రదేశ్‌ను అగ్రస్థానంలో నిలుపడమే లక్ష్యంగా నిర్దేశించుకున్నామని తెలిపారు. ఆంధ్రప్రదేశ్ 12 శాతం వృద్ధి రేటు సాధించిందని గర్తు చేశారు. పరిశ్రమల అభివృద్ధి, సంస్కరణలు, ఉపాధి కల్పన వంటి అంశాలపై చర్చలు జరిగాయి. యువతకు ఉపాధి కల్పన, వ్యాపార నిర్వహణ సులభతరం వంటి అంశాల రూపంలో దేశంలో రెండంకెల వృద్ధి రేటు సాధించొచ్చని అభిప్రాయపడ్డారు.
దేశంలో అధిక వృద్ధి రేటుకు మరిన్ని సంస్కరణలు అవసరమని నారా లోకేశ్ పేర్కొన్నారు. కార్పొరేట్ పన్నులు తగ్గించాల్సి ఉందన్నారు. ఎంఎస్ఎంఈలకు ప్రత్యేకమైన పన్ను విధానాలను అవలంబించాలని సూచించారు. పరిశోధన, అభి వృద్ధి, ఆవిష్కరణలకు ప్రత్యేకమైన సబ్సిడీ అందించాలని తెలిపారు. ఈజ్ ఆఫ్ డూయింగ్ బిజినెస్‌లో ఆంధ్రప్రదేశ్ అగ్రస్థానంలో ఉందన్నారు. టెక్నాలజీ సాయంతో వ్యవసాయ రంగంలో రికార్డ్ స్థాయి వృద్ధి రేటు సాధించామని తెలిపారు.
అదానీ ట్రాన్స్‌మిషన్ సీఈవో అనిల్ సర్దానా మాట్లాడుతూ.. అమరావతిలో డిస్ట్రిక్ కూలింగ్ సిస్టమ్, కనెక్ట్ స్మార్ట్ సిటీని రూపొందిస్తున్నామని తెలిపారు. ఆంధ్రప్రదేశ్ ప్రభుత్వం మంచి సహకారం అందిస్తోందన్నారు. ఆదానీ గ్రూప్ ఏర్పాటుకు మహరాష్ట్ర నుంచి ఒత్తిడి ఉన్నా కూడా ఆంద్రప్రదేశ్ ఎంచుకున్నామని తెలిపారు.